LIT ควงลูกค้ารับ 3 รางวัล “Thailand Top SME” ตอกย้ำผู้ให้สินเชื่อ-ที่ปรึกษาการเงินครบวงจร
LIT ควงลูกค้ารับ 3 รางวัล “Thailand Top SME” ตอกย้ำผู้ให้สินเชื่อ-ที่ปรึกษาการเงินครบวงจร
LIT ควงลูกค้ารับ 3 รางวัล “Thailand Top SME” ตอกย้ำผู้ให้สินเชื่อ-ที่ปรึกษาการเงินครบวงจร
9 ก.ย. 2562

นายสมพล เอกธีรจิตต์ กรรมการผู้จัดการ บริษัท ลีซ อิท จำกัด (มหาชน) หรือ LIT เปิดเผยว่า เมื่อวันที่ 27 สิงหาคม 2562 ที่ผ่านมา ได้ร่วมสนับสนุนงานพิธีประกาศรางวัล Thailand Top SME Awards 2019 ซึ่งมอบรางวัลโดย ศ.นพ. เกษม วัฒนชัย องค์มนตรี พร้อมกันนี้ ลูกค้าของ “ ลีซ อิท ” ยังได้คว้า รางวัล Thailand Top SME Awards 2019 ประเภทผลการดำเนินงานโดดเด่นตามกลุ่มอุตสาหกรรม  3 รางวัล
“การที่ลูกค้าของเราได้รับรางวัล Thailand Top SME Awards 2019 ถึง 3 รางวัลในครั้งนี้ถือได้ว่าเป็นความภาคภูมิใจอย่างยิ่งของลีซ อิท ในการร่วมผลักดันและสนับสนุนให้ลูกค้า SMEs ร่วมเติบโตไปด้วยกัน ภายใต้วิสัยทัศน์ร่วมสร้างโอกาสการเติบโตให้กับผู้ประกอบการ SMEs ด้วยการให้บริการสินเชื่อที่หลากหลาย และครบวงจร ตอบสนองความลูกค้า ทำให้ ลีซ อิท ช่วยสานฝันทุกความเป็นไปได้ของผู้ประกอบการ SMEs
โดยมีผลิตภัณฑ์ทางการเงินครบวงจร ได้แก่ สินเชื่อเพื่อออกหนังสือค้ำประกันซองประมูล (Bid Bond &amp; E-Bidding) สินเชื่อเพื่อสนับสนุนโครงการ (Project Backup Finance) และบริการรับซื้อหนี้ทางการค้า (Factoring)  ไว้บริการลูกค้าตั้งแต่เริ่มต้นจนจบโครงการ ภายใต้สโลแกน True Financial Partner มากกว่าการให้สินเชื่อ ตอกย้ำการเป็นองค์กรที่ส่งเสริมการประกอบธุรกิจของผู้ประกอบการในด้านการสนับสนุนและเพิ่มความเข้มแข็งทางด้านการเงินให้แก่ธุรกิจ” นายสมพล กล่าว
สำหรับวัตถุประสงค์ของการจัดงาน Thailand Top SME Awards 2019 เพื่อยกย่องเชิดชูธุรกิจเอสเอ็มอีที่มีความสามารถและผลงานโดดเด่น ทั้งในด้านผลการดำเนินงาน และความเป็นเลิศในด้านต่าง ๆ ด้วยมุ่งหวังที่จะเชิดชูเกียรติองค์กรธุรกิจในประเทศไทย ตลอดจนเป็นองค์กรต้นแบบ อันจะเป็นกรณีศึกษาให้แก่วิสาหกิจขนาดกลางและขนาดย่อมของไทย โดยจัดขึ้นที่ห้องบอลรูม โรงแรมเรเนซองส์ ราชประสงค์ กรุงเทพฯ